Güei, tol mundu dende la drecha a la manzorga (izquierda), sofita'l rexonalismu y, ye ñidiu, la mesma pallabra en boques distintes cierren sofitancies d'intereses diferentes.  Hai abondos alderiques sol tema planteaos pero non se-i da respuesta: rexonalismu o nacionalismu, de cadarma (contenido) económica o diferenciaora, nun estau federal o xuníu, etc. Ye xera per importante de los grupos políticos, sociales o culturales d'Asturies llevar pa llantre un debate so'l rexonalismu astur. Camentamos del mesmu mou que ye más necesariu entovía empobinar na discusión a tou'l pueblu, a un pueblu como'l asturianu qu'empincipia a facer la so Hestoria hacia el futuru.